Source: https://www.trnavaprilaborci.sk/uradne-dokumenty.html
Timestamp: 2019-09-22 04:04:01+00:00

Document:
Povinné zverejňovanie > Úradné dokumenty
ZVEREJNENIE ODMENY ZÁSTUPCU STAROSTU OBCE
V súlade s § 25 ods. 7 zákona č.369/1990 Zb. o obecnom zriadení obec Trnava pri Laborci z v e r e j ň u j e odmenu určenú zástupcovi starostu obce. Podľa tretej vety § 25 ods. 7 zákona o obecnom zriadení poslancovi, ktorý vykonáva funkciu zástupcu starostu podľa § 13b ods. 3 a nie je dlhodobo uvoľnený zo zamestnania, patrí mesačná odmena podľa vecnej a časovej náročnosti výkonu funkcie určená starostom, najviac vo výške 70 % mesačného platu starostu bez zvýšenia podľa príslušnej platovej skupiny.
1. Zástupcovi starostu za plnenie úloh, ktoré mu vyplývajú z výkonu funkcie v súlade s § 13b ods. 3 zákona o obecnom zriadení, ak nejde o plnenie úloh podľa § 13b ods. 4 (plat od obce za plnenie úloh starostu v plnom rozsahu) alebo o postup podľa § 25 ods. 7 prvá veta (plat od obce pri plnom uvoľnení zo zamestnania) zákona o obecnom zriadení, patrí mesačná odmena.
2. Výška mesačnej odmeny sa určí podľa počtu skutočne odpracovaných hodín, pri sadzbe 8,30 € za hodinu. Počet skutočne odpracovaných hodín odráža súbežne vecnú a časovú náročnosť, ktorú si vyžaduje plnenie úloh zástupcu starostu obce uvedených v písomnom poverení. Maximálna výška odmeny podľa prvej vety nesmie prekročiť 70 % mesačného platu starostu bez zvýšenia podľa príslušnej platovej skupiny. Mesačný plat starostu je 1 854,00 €, maximálna odmena zástupcu starostu môže dosiahnuť maximálne 1 297,80 €.
3. Predpokladom splatnosti odmeny podľa bodu 1., 2., je predloženie pracovného výkazu s uvedením druhu vykonanej práce a počtu odpracovaných hodín a jeho následné schválenie starostom obce.
Zverejnené 2.8.2019 -va-
Aktualizované 3.8.2019

References: § 25
 § 25
 § 13
 § 13
 § 13
 § 25